Afag Bashirgyzy

Afag Bashirgyzy (bl-Ażerbajġani: Afaq Bəşirqızı), imwielda Afag Bashir gyzy oghlu Safarova (twieldet fl-1955, f'Baku; bl-Ażerbajġani: Afaq Bəşir qızı Səfərova), hija attriċi mill-Ażerbajġan.

 Ħajja u karriera 
Afag Bashirgyzy twieldet fl-1955 fil-familja tal-kummidjant rinomat mill-Ażerbajġan, Bashir Safaroglu. Fl-1974-1979 hija studjat fil-fakultà tal-edukazzjoni kulturali tal-Università Statali tal-Kultura u tal-Arti tal-Ażerbajġan. Hija bdiet il-karriera ta' attriċi tagħha fl-1973 fit-Teatru Statali ta' Lenkoran, u f'qasir żmien kisbet reputazzjoni ta' attriċi ta' talent. Fl-1975 marret taħdem f'Sumgait fit-Teatru ta' Sumgait. Hija kienet il-protagonista l-iktar fil-kummiedji. Afaq Bashirgyzy ġiet elenkata bħala waħda mill-aqwa attriċi tal-kummiedji tal-Ażerbajġan. Waħda mill-aqwa prestazzjonijiet tagħha kienet fir-rwol ta' Söylü, il-mara ta' poeta li ma tantx kellu suċċess u l-omm tqila ta' sitt itfal, fil-film The Engagement Ring (Iċ-Ċurkett tal-Għerusija).

Fl-1989 hija bdiet taħdem fit-Teatru tal-Ażerbajġan u ħadmet fir-rwoli prinċipali f'Subaylarınızdan görəsiniz (Nofs għażeb), O olmasın, bu olsun (Jekk Mhux Dik, Mela Din), Bankir adaxlı (Għarus Bankier), Məhəbbət oyunu (Il-Logħba tal-Imħabba), İtgin gəlin (L-Għarusa Mitlufa), Məsmə xala dayımdır (Iz-Zija Mesme hija Zijuwi), eċċ. Hija dehret ukoll fil-films tal-Ażerbajġan Bəxt üzüyü (Iċ-Ċurkett tal-Għerusija), Yaşıl eynəkli Adam (Ir-Raġel bin-Nuċċali Aħdar), Nekroloq (In-Nekrologu).

Attwalment, Bashirgyzy tgħallem ir-reċtar fl-Università Statali tal-Kultura u tal-Art tal-Ażerbajġan. Fl-2009 hija fetħet it-Teatru Bashir Safaroglu f'Moska, ir-Russja, li ngħata isem missierha wara mewtu.

Afag Bashirgyzy hija miżżewġa u għandha tifel wieħed.

 Premjijiet 

 Attriċi bil-Merti, 1989;
 Artista tal-Poplu, 1993;
 Qızıl Dərviş (Dervish tad-Deheb), 1993, 2003;
 Premju Presidenzjali, 2010;
 L-Aqwa Fost l-Aqwa, 2011;
 Medalja ta' Vagif Samadoghlu, 2020.

 Referenzi 

Kategorija:Atturi Ażerbajġani